দৰমহাভোগী কৰ্মচাৰীৰ বাবে বেয়া এয়া খৱৰ। কিয়নো ২০২০ বিত্তীয় বৰ্ষত তেওঁলোকৰ প্ৰভিডেন্ট ফাণ্ড (পি এফ)ত জমা কৰা ধনৰ সুতৰ হাৰ হ্ৰাস কৰা হৈছে।
কৰ্মচাৰীৰ ভৱিষ্য নিধিৰ সংস্থা দ্য চেন্ট্ৰেল বোৰ্ড অফ ট্ৰাষ্টিছ ফৰ এমপ্ল'য়িজ প্ৰভিডেন্ট ফাণ্ড অ'ৰ্গেনাইজেশ্যন (ইপিএফঅ')ই প্ৰভিডেন্ট ফাণ্ডৰ জমাত প্ৰায় ৬ কোটি গ্ৰাহকৰ বাবে চলিচ বিত্তীয় বৰ্ষত যোৱা পাঁচ বছৰৰ সৰ্বনিম্ন ৮.৫ শতাংশ সুতৰ হাৰত অনুমোদন জনাইছে।
বৃহস্পতিবাৰে অনুষ্ঠিত হোৱা চেন্ট্ৰেল বোৰ্ড অফ ট্ৰাষ্টিছৰ বৈঠকত ইপিএফঅ'ই কৰ্মচাৰীৰ ভৱিষ্য নিধিৰ জমা ধনত ২০১৯-২০ বিত্তীয় বৰ্ষৰ বাবে ৮.৫ শতাংশ সুতৰ হাৰ আগবঢ়োৱাৰ সিদ্ধান্ত গ্ৰহণ কৰে।
কৰ্মচাৰীৰ ভৱিষ্য নিধিৰ জমা ধনত দিয়া এই সুতৰ হাৰ পূৰ্বৰ ২০১৮-১৯ বিত্তীয় বৰ্ষৰ ৮.৬৫ শতাংশতকৈ নিম্ন হাৰ।
বৈঠকৰ পাছত শ্ৰম মন্ত্ৰ্যালয়ে সদৰী কৰে যে নতুন ইপিএফৰ সুতৰ হাৰ ৮.৬৫ শতাংশৰ বিপৰীতে ৮.৫০ শতাংশ হ'ব।
এতিয়া বিষয়টোত শ্ৰম মন্ত্ৰ্যালয়ে বিত্ত মন্ত্ৰ্যালয়ৰ সন্মতি লোৱা প্ৰয়োজন হ'ব। বিত্ত মন্ত্ৰ্যালয়ে পাব্লিক প্ৰভিডেন্ট ফাণ্ড আৰু প'ষ্ট অফিচ চেভিং আঁচনিৰ দৰে চৰকাৰৰ দ্বাৰা পৰিচালিত আন ক্ষুদ্ৰ সঞ্চয় আঁচনিসমূহৰ দৰে ইপিএফৰ সুতৰ হাৰ নিৰ্দ্ধাৰণৰ বাবেও পৰোক্ষভাৱে হেচা দিয়ে।
ইপিএফঅ'ই ইয়াৰ গ্ৰাহকক ২০১৬-১৭ বৰ্ষত ৮.৬৫শতাংশ আৰু ২০১৭-২০১৮বৰ্ষত ৮.৫৫ শতাংশ সুতৰ হাৰ আগবঢ়াইছিল। আনহাতে, ২০১৫-১৬ বিত্তীয় বৰ্ষত সুতৰ হাৰ আছিল ৮.৮শতাংশ। সেইদৰে ২০১৩-১৪বিত্তীয় বৰ্ষত ই ৮.৭৫ শতাংশ আৰু তাৰ আগেয়ে ২০১২-১৩ বিত্তীয় বৰ্ষত ৮.৫ শতাংশ সুতৰ হাৰ আগবঢ়াইছিল।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
